b"\n_START_ARTICLE_\nDispositiu intrauter\xc3\xad\n_START_PARAGRAPH_\nEl dispositiu intrauter\xc3\xad o DIU \xc3\xa9s un m\xc3\xa8tode anticonceptiu que consisteix en la introducci\xc3\xb3 a l'interior de l'\xc3\xbater d'una petita pe\xc3\xa7a, usualment pl\xc3\xa0stica i flexible, que per les seves caracter\xc3\xadstiques fisicoqu\xc3\xadmiques, impedeix l'embar\xc3\xa0s. Encara que l'acci\xc3\xb3 anticonceptiva principal del DIU consisteix a evitar que l'esperma arribi a l'\xc3\xb2vul per fertilitzar, part de la seva probabilitat d'\xc3\xa8xit dep\xc3\xa8n tamb\xc3\xa9 de la seva habilitat per impedir que un \xc3\xb2vul fecundat s'adhereixi a l'\xc3\xbater._NEWLINE_Els DIU s\xc3\xb3n productes sanitaris per la qual cosa han de complir els requisits sanitaris establerts a aquests productes a cada pa\xc3\xads o regi\xc3\xb3, en el cas d'Europa han de portar el marcatge CE de conformitat. El DIU, amb m\xc3\xa9s d'un 99% d'efic\xc3\xa0cia (m\xc3\xa9s que el cond\xc3\xb3 i la p\xc3\xadndola anticonceptiva, per exemple), \xc3\xa9s el m\xc3\xa8tode anticonceptiu reversible m\xc3\xa9s freq\xc3\xbcentment utilitzat en el m\xc3\xb3n, usat actualment per uns 160 milions de dones, poc m\xc3\xa9s de dos ter\xc3\xa7os de les quals estan a la Xina on \xc3\xa9s el m\xc3\xa8tode anticonceptiu m\xc3\xa9s utilitzat, fins i tot que l'esterilitzaci\xc3\xb3. Per a aix\xc3\xb2 el dispositiu ha de ser introdu\xc3\xaft i extret de l'\xc3\xbater per un professional de la salut qualificat. _NEWLINE_El DIU roman a l'\xc3\xbater cont\xc3\xadnuament mentre que no es desitgi l'embar\xc3\xa0s. Depenent del tipus de DIU usat al m\xc3\xb3n, un sol DIU es pot dissenyar per a tenir una efic\xc3\xa0cia d'entre 2 i 10 anys, i n'hi pot haver de fins a 12 anys. Als Pa\xc3\xafsos Catalans per\xc3\xb2 duren cinc anys (es pot treure abans, si es vol) i n'hi ha de dos tipus: de coure o de levonorgestrel, aquest darrer \xc3\xa9s hormonal i es ven amb la marca comercial de Mirena\xc2\xae.\n_START_SECTION_\nHist\xc3\xb2ria\n_START_PARAGRAPH_\nEls primers a utilitzar van ser els comerciants \xc3\xa0rabs, que inserien pedres a l'\xc3\xbater de les camelles per evitar que resultessin embarassades en les caravanes.\n_START_SECTION_\nEpidemiologia\n_START_PARAGRAPH_\nS'estima que \xc3\xa9s el segon sistema de planificaci\xc3\xb3 familiar m\xc3\xa9s utilitzat en el m\xc3\xb3n, despr\xc3\xa9s de l'esterilitzaci\xc3\xb3 femenina, encara que \xc3\xa9s m\xc3\xa9s popular en els pa\xc3\xafsos en vies de desenvolupament que en els desenvolupats (als Estats Units, Canad\xc3\xa0 i Austr\xc3\xa0lia nom\xc3\xa9s el 4% les dones en edat reproductiva l'utilitza) ...\n_START_SECTION_\nClassificaci\xc3\xb3\n_START_PARAGRAPH_\nHi ha dos tipus principals de dispositius intrauterins, els que s\xc3\xb3n inerts basats en coure i aquells basats en hormones que funcionen per l'alliberament de progest\xc3\xa0gens, que a Espanya \xc3\xa9s el levonorgestrel. En ambd\xc3\xb3s casos \xc3\xa9s el ginec\xc3\xb2leg o ginec\xc3\xb2loga qui el col\xc2\xb7loca a l'interior de l'\xc3\xbater de la usu\xc3\xa0ria. Els dos tipus s'han de retirar de l'\xc3\xbater al cap de cinc anys, que \xc3\xa9s el que dura la seva efic\xc3\xa0cia anticonceptiva, i canviar-lo per un altre, si es vol._NEWLINE_Tots els DIU tenen un nombre associat als seus noms, el qual indica la superf\xc3\xadcie d'\xc3\xa0rea continguda pel coure (en mil\xc2\xb7l\xc3\xadmetres quadrats) que proveeix el DIU.\n_START_SECTION_\nDIU de coure\n_START_PARAGRAPH_\nEl dispositiu intrauter\xc3\xad (DIU) de coure \xc3\xa9s una petita pe\xc3\xa7a de pl\xc3\xa0stic flexible recoberta amb fil de coure. La inserci\xc3\xb3 d'aquesta pe\xc3\xa7a \xc3\xa9s senzilla, i es col\xc2\xb7loca durant la menstruaci\xc3\xb3. N'hi ha de diferents menes i models: pot tenir forma de T o b\xc3\xa9 ramificada, amb dues banyes que formen una mena d'\xc3\xb2val. El tronc vertical est\xc3\xa0 envoltat per un fil prim de coure que s'hi enrotlla. \xc3\x89s un m\xc3\xa8tode molt segur per\xc3\xb2 poc recomanable fer-lo servir si no tens parella estable. En aquest cas es recomana la utilitzaci\xc3\xb3 del preservatiu. No protegeix contra les infeccions de transmissi\xc3\xb3 sexual ni contra la sida._NEWLINE_L'efic\xc3\xa0cia del DIU de coure \xc3\xa9s del 99,2%, \xc3\xa9s a dir que de 1000 dones que l'utilitzen, hi ha 8 casos d'embar\xc3\xa0s en un any.\n_START_SECTION_\nDIU hormonal de levonorgestrel\n_START_PARAGRAPH_\nEl dispositiu intrauter\xc3\xad (DIU) hormonal de levonorgestrel \xc3\xa9s un dispositiu intrauter\xc3\xad en forma de T que cont\xc3\xa9 levonorgestrel (una de les hormones que produeix l'organisme de la dona) que es va alliberant lentament. A m\xc3\xa9s de l'efecte anticonceptiu, t\xc3\xa9 uns altres efectes favorables: disminueix la durada de la menstruaci\xc3\xb3 i redueix l'aparici\xc3\xb3 de miomes uterins, per la qual cosa \xc3\xa9s indicat en el tractament d'aquests trastorns. No protegeix contra les infeccions de transmissi\xc3\xb3 sexual ni contra la sida. A Espanya nom\xc3\xa9s n'hi ha un al mercat, de marca comercial Mirena\xc2\xae. Aquests dispositius no estan envoltats per cap fil met\xc3\xa0l\xc2\xb7lic._NEWLINE_Aquest m\xc3\xa8tode influeix en la regla, perqu\xc3\xa8 produeix una reducci\xc3\xb3 en la quantitat de flux menstrual, i fins i tot pot arribar a fer desapar\xc3\xa8ixer completament la menstruaci\xc3\xb3. Aix\xc3\xb2 no comporta cap risc per a la salut ni significa que hagi arribat la menopausa ni que la dona estigui embarassada._NEWLINE_L'efic\xc3\xa0cia del DIU de levonorgestrel \xc3\xa9s superior al del DIU de coure. En aquest DIU \xc3\xa9s del 99,8%, \xc3\xa9s a dir que de 100 dones que l'utilitzen, hi ha 0'2 casos d'embar\xc3\xa0s en un any, el segon m\xc3\xa9s baix dels m\xc3\xa8todes no permanents, despr\xc3\xa9s de l'implant subcutani.\n_START_SECTION_\nEfectivitat\n_START_PARAGRAPH_\nSegons un estudi realitzat a Granada entre els anys 2003 i 2005, el major realitzat a Espanya fins a 2009, la taxa d'error anual (nombre d'embarassos anuals per a cada cent dones usu\xc3\xa0ries) amb DIU de coure \xc3\xa9s del 0,8% i la del DIU de levonorgestrel \xc3\xa9s del 0,2%, essent, a t\xc3\xadtol comparatiu, d'un 0,5% la de la lligadura de trompes i d'un 8% la de la p\xc3\xadndola anticonceptiva cl\xc3\xa0ssica._NEWLINE_A nivell mundial, els models m\xc3\xa9s antics de DIU amb taxes d'efectivitat m\xc3\xa9s baixes han deixat de ser produ\xc3\xafdes pel mercat. Tots els DIU de segona generaci\xc3\xb3 de coure en forma de T tenen una taxa d'error menor a l'1% cada any i una taxa d'error acumulat per 10 anys (la suma de taxes anuals de deu anys) d'entre un 2% i un 6%. Un assaig a gran escala per l'Organitzaci\xc3\xb3 Mundial de la Salut va reportar un error acumulatiu per 12 anys per al T380A del 2,2%, o una taxa de 0,18% d'errors cada any durant 12 anys, un valor equivalent a la lligadura de trompes que t\xc3\xa9 un error per 10 anys de l'1,8%.\n_START_SECTION_\nMecanisme d'acci\xc3\xb3\n_START_PARAGRAPH_\nLa pres\xc3\xa8ncia del dispositiu a l'\xc3\xbater estimula l'alliberament de leuc\xc3\xb2cits i prostaglandines per l'endometri, com a part d'una reacci\xc3\xb3 a cos estrany. Aquestes subst\xc3\xa0ncies s\xc3\xb3n hostils tant per a l'espermatozoide com per als ous fecundats i els zigots. La pres\xc3\xa8ncia de coure incrementa l'efecte espermicida. _NEWLINE_Els DIU no posseeixen elements protectors en contra d'una malaltia de transmissi\xc3\xb3 sexual o la malaltia inflamat\xc3\xb2ria pelviana. Els DIU no hormonals de coure s\xc3\xb3n considerats segurs durant la lact\xc3\xa0ncia._NEWLINE_Per tant el mecanisme dels DIU \xc3\xa9s l'espermaticida/ovicida, i alguns metges i grups pro-vida cristians creuen que els m\xc3\xa8todes post-fertilitzaci\xc3\xb3 contribueixen significativament a la seva efectivitat. Per tant, com es defineix en alguns organismes que la fertilitzaci\xc3\xb3 \xc3\xa9s el comen\xc3\xa7ament de l'embar\xc3\xa0s, aquesta manera d'acci\xc3\xb3 secundari ha fet que alguns individus i organitzacions pro-vida etiquetin als DIU com abortius.\n_START_SECTION_\nContraindicacions\n_START_PARAGRAPH_\nL'Organitzaci\xc3\xb3 Mundial per la Salut i el seu cap\xc3\xadtol Criteris d'elegibilitat M\xc3\xa8dica per a l'\xc3\x9as de Contraceptius i la RCOG Faculty of Family Planning & Reproductive Health Care (FFPRHC) en UK Medical Eligibility Criteria for Contraceptive Use fan un llistat de les seg\xc3\xbcents condicions en les que la inserci\xc3\xb3 d'un DIU no \xc3\xa9s usualment recomanat (categoria 3) o condicions on un DIU no ha de ser inserit (categoria 4):\n_START_SECTION_\nM\xc3\xa8tode d'emerg\xc3\xa8ncia\n_START_PARAGRAPH_\nEn cas d'emerg\xc3\xa8ncia, si per exemple es trenca el preservatiu, d'un coit no protegit o que s'hagi utilitzat malament el m\xc3\xa8tode contraceptiu habitual, a m\xc3\xa9s de la p\xc3\xadndola de l'endem\xc3\xa0 hi ha altres alternatives. Una d'elles \xc3\xa9s aprofitar per comen\xc3\xa7ar a utilitzar el DIU. Aix\xc3\xb2 es pot fer si han passat entre 3 i 5 dies despr\xc3\xa9s de la relaci\xc3\xb3 sexual no protegida, evitar\xc3\xa0 l'embar\xc3\xa0s a causa d'aquesta (no el contagi de malalties) i protegir\xc3\xa0 per a m\xc3\xa9s endavant. Cal que sigui un professional sanitari (llevadora o ginec\xc3\xb2loga) qui el posi."